ms en en en id en en id ms ms id ms ms it id id id id id ms ms id ms fi id ms ms ms ms id en en id id ms id ms id ms ms en ms de ms id ms en id id ms ms ms id ms id id en en id ms id id id id id id id id id id ms ms ms ms en ms id id ms ms hbs_lat ms en en en ms id id id id ms id ms id id id id id id id ms id ms ms ms en en id id id en id id ms id id id id id ms id id en en ms it sv id en ms id ms ms ms ms en ms en id ms en en
Kerap Kencing - Punca Dan Sebab Mengalami Kerap Membuang Air Kecil
eFarmasi Penghantaran Ubat Vitamin & Makanan Tambahan Peranti Penjagaan Kesihatan e-Preskripsi Penghantaran Antarabangsa
Tanya Doktor Pemeriksaan Kesihatan Doktor Pakar Hospital Pakar Rujuk Doktor Tempahan KKM
Pusat Kesihatan Soal Jawab Kesihatan Artikel Kesihatan Wira Pandemik
Korporat Tentang Kami FAQ Media Kerjaya Panel Doktor Hubungi Kami
Farmasi Online Konsult Doktor Saringan Kesihatan Konsult Pakar Info Kesihatan Tanya DOC
Laman Utama Soalan kerap kencing
Apakah Punca Dan Rawatan Bagi Kerap Kencing
April 10, 2021 | Dijawab oleh: Dr Mohd Ramzdhan Bin Mohd Masdar
Selamat petang doktor, saya seorang wanita berumur 28 tahun. Saya berkerja sebagai seorang kerani bersama sebuah syarikat di bandar. Saya terpaksa mengambil tren selama 45 minit dua kali sehari untuk pergi dan balik daripada tempat kerja. Doktor, dalam seminggu ini saya kerap kencing. Saya terpaksa pergi ke tandas lebih daripada 8 kali sehari. Pada masa-masa tertentu saya tidak dapat menahan kencing semasa menaiki tren dan terpaksa keluar pada perhentian yang lebih awal hanya untuk menggunakan tandas. Saya rasa air yang saya minum tidaklah terlalu banyak sehingga perlu pergi tandas sekerap ini doktor. Saya juga ada rasa sedikit sakit-sakit pada bahagian bawah perut sejak 3 hari kebelakangan ini. Saya tidak tahu kenapa tiba-tiba saya mengalami masalah ini.
Adakah kekerapan kencing ini biasa doktor? Ibu bapa saya ada penyakit kencing manis sejak 10 tahun yang lalu. Saya terbaca di internet bahawa kekerapan kencing adalah merupakan salah satu tanda-tanda penyakit kencing manis. Adakah saya sedang mengalami kencing manis doktor? Apakah penyebab kekerapan kencing dan bagaimana saya boleh merawatnya? Mereka juga mengatakan bahawa wanita lebih cenderung untuk mendapat kekerapan kencing ini, mengapa ya doktor? Boleh tolong jawabkan persoalan saya doktor.
Mencegah adalah lebih baik daripada mengubati. Adakah anda sedia untuk melawan jangkitan? Ketahui dalam 5 minit!
MD (Crimea State Medical University)
Selamat sejahtera dan terima kasih kerana mengajukan soalan kepada kami. Terdapat beberapa perkara yang boleh menyebabkan masalah kerap kencing. Namun begitu, pemeriksaan lebih lanjut perlu dilakukan untuk mendapatkan kesimpulan dalam masalah yang anda hadapi. Untuk makluman anda, kekerapan kencing seseorang dipengaruhi oleh jumlah air yang diminum dan juga faktor cuaca persekitaran. Jika kerap kencing yang disertai gejala lain seperti di bawah, perlu di ambil perhatian kerana ia boleh memberikan tanda penyakit lain: Sukar untuk memulakan kencing Air kencing bertukar warna seperti merah dan lain lain Sakit ketika kencing Kencing tersekat sekat Kencing yang tidak boleh tertahan Air kencing berbuih Untuk mengatasi masalah ini, punca masalah tersebut haruslah diketahui. Oleh itu, anda disarankan untuk merujuk masalah ini dengan lebih lanjut kerana maklumat tambahan serta pemeriksaan adalah diperlukan sebelum kesimpulan dan rawatan dapat diberikan.
Apakah Itu Masalah Kerap Kencing?
Seseorang itu dikatakan mengalami kencing yang kerap apabila perlu membuang air kencing lebih daripada 6 kali sehari dan perlu bangun daripada tidur melebihi 2 kali semalam untuk ke tandas. Ia berlaku apabila tubuh menghasilkan kuantiti air kencing lebih daripada biasa.
Individu yang sihat dan normal akan menghasilkan air kencing sebanyak satu hingga dua liter sehari. Namun, seseorang yang mengalami keadaan kencing yang kerap pula, buah pinggang menghasilkan air kencing melebihi 3 liter sehari
Kencing dengan kerap juga merupakan salah satu gejala utama bagi penyakit diabetes (kedua-dua diabetes jenis 1 dan diabetes jenis 2) dan boleh menyebabkan dehidrasi yang teruk. Jika tidak dirawat, ia akan mempengaruhi fungsi buah pinggang.
Apakah Penyebab Masalah Kerap Kencing?
Keadaan kencing dengan kerap ini boleh jadi merupakan salah satu daripada gejala-gejala penyakit seperti penyakit buah pinggang atau hanya disebabkan meminum terlalu banyak air. Apabila gejala ini disertai demam, tidak dapat menahan kencing serta berasa tidak selesa pada bahagian bawah perut, ia berkemungkinan besar merujuk kepada masalah jangkitan pada saluran kencing.
Punca - punca lain yang boleh menyebabkan kencing menjadi kerap termasuklah:
Kencing Manis (Diabetes Mellitus):
Kencing yang kerap di dalam kuantiti yang besar pada kebiasaannya merupakan gejala awal bagi kedua-dua penyakit diabetes jenis 1 dan diabetes jenis 2 kerana tubuh sedang berusaha untuk membuang glukosa yang berlebihan melalui air kencing.
Saiz perut yang semakin membesar sejak proses kehamilan bermula akan memberikan tekanan kepada pundi kencing. Tekanan yang meningkat ini akan menyebabkan seseorang itu mengeluarkan air kencing lebih kerap daripada biasa.
Prostat yang bengkak akan memberikan tekanan kepada uretra (tiub yang membawa air kencing keluar daripada pundi kencing) dan ia akan menghalang aliran keluar air kencing lantas menyebabkan dinding pundi kencing menjadi rengsa dan tidak selesa. Ketidakselesaan ini akan menyebabkan pundi kencing mula mengecut walaupun ia mengandungi sedikit sahaja air kencing dan akan menyebabkan seseorang itu mengeluarkan air kencing dengan lebih kerap.
Seseorang yang mengalami keadaan ini akan berasa sakit dan rengsa pada pundi kencing. Keadaan ini tidak diketahui puncanya. Antara gejala-gejala yang ditunjukkan termasuklah keperluan yang mendesak untuk membuang air kecil.
Ubat diuretik merupakan salah satu ubat yang digunakan untuk merawat tekanan darah tinggi. Ia akan menggalakkan pengeluaran cecair daripada tubuh badan dan menyebabkan seseorang itu kerap membuang air kecil.
Strok atau penyakit-penyakit saraf:
Kerosakan kepada saraf yang membekalkan pundi kencing boleh menyebabkan masalah kepada pundi kencing termasuklah peningkatan kekerapan untuk membuang air kencing. Keadaan ini digelar ‘neurogenik bladder’
Meminum air lebih banyak daripada keperluan tubuh badan boleh menyebabkan penghasilan air kencing yang lebih banyak daripada biasa.
Pemanis tiruan, alkohol, kafein dan makanan-makanan lain:
Alkohol dan kafein boleh memberikan kesan seperti diuretik yang boleh menyebabkan seseorang itu kencing dengan lebih kerap. Minuman berkarbonat, pemanis buatan (seperti Splenda atau Equal) dan buah sitrus telah dikenal pasti dapat memberikan rasa rengsa kepada pundi kencing, menyebabkan seseorang itu kencing dengan lebih kerap.
Adakah Kerap Kencing Disebabkan Oleh Diabetes?
Kekerapan kencing biasanya disebabkan oleh minum sejumlah besar cecair (polydipsia), terutamanya air dan cecair yang mengandungi kafein atau alkohol.
Namun, ia juga merupakan salah satu gejala diabetes mellitus. Apabila buah pinggang menapis darah untuk membuat air kencing, ia menyerap semua gula, kembali ke aliran darah.
Dalam penyakit diabetes, tahap gula di dalam darah adalah tinggi. Tidak semua gula boleh diserap semula dan glukosa yang berlebihan dari darah berakhir di dalam air kencing di mana ia menarik lebih banyak air.
Ini mengakibatkan jumlah air kencing yang lebih banyak. Air yang banyak keluar ini juga menyebabkan rasa haus, sebab itulah salah satu gejala diabetes adalah kerap haus.
Jangkitan pada saluran kencing (UTI) adalah di antara penyebab utama yang menyebabkan kencing menjadi kerap. Ia berlaku apabila bakteria memasuki pundi kencing melalui uretra. Dianggarkan bahawa 50 hingga 60 peratus wanita akan mengalami sekurang-kurangnya satu jangkitan UTI seumur hidup mereka.
Satu pertiga daripada wanita akan mengalaminya sekali sebelum berusia 24 tahun. Doktor akan memberikan antibiotik sekiranya jangkitan adalah serius. Wanita lebih berisiko tinggi untuk mendapat jangkitan UTI berbanding lelaki kerana uretra mereka lebih pendek.
Faktor risiko terjadinya UTI (urinary tract infection)
Menahan air kencing dalam tempoh yang lama atau tidak mengosongkan pundi kencing sepenuhnya
Kaedah mengelap yang tidak betul (daripada belakang ke hadapan) selepas menggunakan tandas, yang akan mendedahkan uretra kepada bakteria E.coli
Hubungan seks, yang boleh memperkenalkan bakteria ke dalam saluran kencing
Perubahan dalam struktur sistem saluran kencing seperti yang berlaku semasa kehamilan
Masalah perubatan kronik, seperti diabetes yang menjejaskan sistem imun
Gejala UTI (urinary tract infection)
Perlu buang air kencing secara kerap
Berasa sakit atau terbakar apabila kencing
Air kencing yang berbau kuat
Sakit perut pada bahagian bawah
Darah dalam air kencing
kehilangan kawalan pundi kencing
Pundi kencing terlalu aktif (Overactive bladder)
Pundi kencing yang terlalu aktif merupakan salah satu penyebab kencing menjadi kerap. Ia berlaku kepada kira-kira 40 peratus daripada kaum wanita. Ia boleh menyebabkan kencing menjadi kerap akibat daripada otot-otot pundi kencing yang terlalu aktif. Gejala-gejala yang biasa dialami termasuklah:
Berasa terdesak untuk membuang air kencing sehingga kadang-kala mengakibatkan air kencing terkeluar tanpa sengaja sebelum sampai ke tandas
‘Nocturia’, atau keperluan untuk membuang air kencing sekurang-kurangnya dua kali atau lebih semasa tidur pada waktu malam
Kekerapan kencing atau perlu membuang air kencing sekurang-kurangnya lapan kali sehari
Punca pundi kencing terlalu aktif
Terdapat beberapa punca yang boleh menyebabkan pundi kencing menjadi terlalu aktif. Antaranya termasuklah:
Keadaan yang menjejaskan otot, saraf, dan tisu, seperti strok atau ‘multiple sclerosis’ (MS)
Kekurangan estrogen disebabkan oleh menopos
Berat badan berlebihan yang memberikan tekanan tambahan kepada pundi kencing
Apakah Rawatan Untuk Kekerapan Kencing?
Rawatan untuk kencing yang kerap adalah menangani masalah yang menyebabkannya. Sebagai contoh, jika diabetes adalah punca, rawatan akan melibatkan mengekalkan tahap gula rendah dalam darah.
Rawatan untuk pundi kencing yang terlalu aktif harus bermula dengan terapi tingkah laku, seperti:
Latihan pundi kencing. Ini melibatkan peningkatan selang antara penggunaan bilik mandi sepanjang 12 minggu. Ini membantu melatih semula pundi kencing anda untuk menahan air kencing lebih lama.
Pengubahsuaian diet. Anda harus mengelakkan sebarang makanan yang boleh mengganggu pundi kencing atau bertindak sebagai diuretik. Ini termasuk kafein, alkohol, minuman berkarbonat, produk berasaskan tomato, coklat, pemanis buatan, dan makanan pedas. Ia juga penting untuk makan makanan serat tinggi, kerana sembelit boleh memperburuk gejala sindrom pundi kencing yang terlalu aktif.
Memantau pengambilan cecair. Anda harus minum cukup untuk mengelakkan sembelit dan penumpuan lebih banyak air kencing, tetapi anda harus mengelakkan minum air sejam sebelum tidur, yang boleh menyebabkan kencing malam.
Latihan Kegel. Latihan ini membantu menguatkan otot-otot di sekeliling pundi kencing dan uretra untuk meningkatkan kawalan pundi kencing dan mengurangkan urgensi dan kekerapan urin.
Rawatan lain termasuklah ubat-ubatan, suntikan dan pembedahan.
Anda harus merujuk kepada doktor untuk mengetahui rawatan yang mana paling sesuai untuk keadaan anda sebelum anda mengambil sebarang ubat - ubatan.
1. Frequent Urination: Causes and Treatments, WebMD
2. Polyuria – Frequent Urination, Diabetes.co.uk
Konsultasi Doktor Atas Talian
Dapatkan nasihat doktor dan Pakar Farmasi tentang ubat-ubatan secara online dari mana jua anda berada tanpa perlu menunggu giliran.
Ketahui Info Tentang Susu Ibu: Kandungan, Manfaat & Teknik Penyusuan Yang Betul
Jenis Jerawat Umum Pada Kulit Muka Anda Yang Harus Ketahui! Apa Rawatannya?
Manfaat Lidah Buaya Untuk Wajah & Khasiat Kecantikannya
Ketahui Apa itu GERD Dan Kanser Esofagus Serta Risiko, Gejala Dan Rawatannya
Tindak Balas Badan Terhadap Stress, Tanda-Tanda Serta Kaedah Untuk Mengawalnya
Soalan berkenaan - petua kerap kencing, kerap kencing tanda mengandung, kerap kencing selepas bersetubuh, sakit ketika kencing, pundi kencing lelaki
Dr Mohd Ramzdhan Bin Mohd Masdar
MD (Crimea State Medical University)
Artikel ini dikemaskini dan diselenggarakan oleh DoctorOnCall. Sekiranya anda mempunyai pertanyaan mengenai jawapan, sila email kami di contact@DoctorOnCall.com.my
Baca tentang DoctorOnCall di sini.
Alahan (13) Anemia (37) Asid Refluks (24) Asthma (12) Badan Gemuk (26) Batuk (203) Benjolan Di Kulit (286) Bisul (62) Buasir (192) Cara Berhenti Merokok (37) Chlamydia (10) Cirit Birit (47) Darah Nifas (14) Darah Tinggi (148) Dehidrasi (2) Demam (571) Derma Darah (14) Ejakulasi Pramatang (184) Ekzema (14) ENT (917) Fibroid (27) Gallstone (3) Gastrik (41) Gigi & Gusi (448) Gonorea (58) Haid Berlebihan (146) Haid Berpanjangan (739) Haid Lewat (1643) Haid Sakit (188) Haid Tidak Teratur (1993) Hepatitis A (3) Hepatitis B (38) Hepatitis C (10) Herpes (75) Hipotensi (17) HIV (300) HPV (38) Insomnia (75) Jangkitan Coronavirus (2657) Jerawat (161) Kahak (83) Kandidiasis (7) Kebas (236) Keguguran (110) Kehamilan (1846) Kencing Manis (194) Keputihan (653) Keputusan Siasatan (42) Keracunan Makanan (15) Kesihatan Am (4771) Kesihatan Am Wanita (398) Kesihatan Kanak-Kanak (820) Kesihatan Rambut (96) Kesihatan Seksual (1977) Ketuat (54) Kolesterol Tinggi (63) Kulat di Faraj (140) Kurang Berat Badan (65) Kurang Selera Makan (43) Kurap (40) Kutu (5) Lebam (5) Makanan Tambahan (51) Masalah Buah Pinggang (53) Masalah Kencing (879) Masalah kesuburan (6) Masalah Peluh (65) Masalah Penglihatan (15) Masalah Psikiatri (475) Masalah Tangan Dan Kaki (340) Masalah Tidur (65) Mati Pucuk (307) Migrain (44) Mual & Muntah (90) Mulut Berbau (16) Najis Abnormal (236) Najis Berdarah (123) Pedih Ulu Hati (69) Pelindung muka (3) Pencegahan Koronavirus (59) Pendarahan Coklat (134) Pendarahan Spotting (157) Penerangan Penyakit (38) Pening Kepala (82) Penuaan (6) Penyakit Jantung (216) Penyakit Kelamin (1055) Penyakit Kulit (1534) Perancangan Keluarga (1030) Pil Perancang Kecemasan (528) Pitam (78) Prosedur Perubatan (103) Psoriasis (16) Sakit Badan (574) Sakit Belakang (120) Sakit Dada (903) Sakit Kepala (1192) Sakit Lutut (176) Sakit Mata (290) Sakit Mulut (74) Sakit Otot (35) Sakit Payudara (356) Sakit Perut (1408) Sakit Pinggang (157) Sakit Tekak (550) Sakit Telinga (67) Sakit Tulang (80) Sakit Tumit (71) Selsema (32) Selsema burung (5) Sembelit (97) Sendawa (23) Sesak Nafas (661) Sifilis (107) Sinusitis (35) Strok (35) Tidak Datang Haid (100) Tidur Berdengkur (7) Tiroid (165) Tonsil (76) Trauma (6) Ubat-Ubatan (472) Ujian Kehamilan (495) Ulser mulut (20) URTI (107) Vaksin COVID-19 (14) Vitamin dan Nutrisi (87) Wabak bubonic (4)
DoctorOnCall ialah platform penjagaan kesihatan digital paling lengkap di Malaysia untuk mendapatkan akses bagi perkhidmatan kesihatan seperti klinik, farmasi, hospital dan makmal kesihatan dalam talian. DoctorOnCall menyediakan perkhidmatan konsultasi dengan doktor dan pakar dalam talian melalui panggilan video, audio, chat, e-farmasi, pemeriksaan kesihatan, vaksinasi, ujian kesihatan, forum kesihatan dan artikel kesihatan.
Beli Ubat Konsultasi dengan Doktor Cari Hospital Vaksinasi Umrah & Hajj Buat Temu Janji Permeriksaan Kesihatan Promosi Ganjaran Perkhidmatan Vaksinasi Tanya Soalan
Pusat Kesihatan Forum Kesihatan Baca Artikel Kesihatan
Perkhidmatan Ujian COVID-19 Vaksin COVID-19 Portal COVID-19 Ujian Berkumpulan Di Lokasi Vaksinasi Berkumpulan Di Lokasi
Hubungi Kami Tentang Kami Privasi FAQ Terma Penggunaan Log Masuk Doktor Media Dasar Dispensasi Karier Rakan Kongsi Korporat
DoctorOnCall Global DoctorOnCall Marketplace DoctorOnCall B2B DoctorOnCall AI DoctorOnCall Indonesia Servis Korporat